શીર્ષક: GSTની ફાંસ વાગી છે, તો પણ ‘મોદીજી સારા છે’\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
બનાસકાંઠાનો ડીસા તાલુકો બટાકા ઉત્પાદનનું મુખ્ય કેન્દ્ર છે પરંતુ આ વર્ષે બટાકાના ભાવમાં મંદીને કારણે ખેડૂતો નિરાશ છે

બનાસકાંઠા જિલ્લાના ગોડિયા ગામમાં એક સમૃદ્ધ ખેડૂતના ઘરે ભરપૂર પ્રેમથી અડધો રોટલો, કઢી, છાસ, દહીં,  અને શીરો થાળીમાં પીરાસાયાં. મારાથી આટલું બધું જમાશે એ બાબતે મને શંકા હતી. 

આ સ્વાદિષ્ટ ભોજન બાદ મેં પૂછ્યું કે રોટલો પચાવવો સહેલો છે કે, મુશ્કેલ?

જવાબ મળ્યો, "એ પચાવવો થોડો અઘરો છે, પરંતુ પચાવી લો તો પેટ માટે સારો છે. જમ્યા પછી તરત પાણી ન પીશો. થોડા સમય પછી પીજો."

તમને આ વાંચવું પણ ગમશે:

બનાસકાંઠા બટાકાની ખેતીમાં અગ્રેસર જિલ્લો છે. ડીસા તાલુકો બટાકા ઉત્પાદનનું મુખ્ય કેન્દ્ર મનાય છે. અહીં લગભગ 250 કોલ્ડ સ્ટોરેજ છે. પરંતુ આ વર્ષે બટાકાના ભાવમાં મંદીને કારણે ખેડૂતો નિરાશ છે.

બટાકાના ભાવ

આ વર્ષે ખેડૂતોએ બટાકા બે રૂપિયે કિલોના ભાવે વેચવા પડ્યા છે

નજીકમાં આવેલા લાખણી તાલુકાના ડેરા ગામમાં કેટલાક ખેડૂતોને મળવાનું નક્કી થયું હતું. ત્યાં પહોંચ્યો તો એ સડી ગયેલાં અને ન વેચાયેલા બટકાંના કોથળા પર બેઠા હતા. 

આ વર્ષે એમણે બટાકા બે રૂપિયે કિલોના ભાવે વેચવા પડ્યા છે. એમની આ મામલે એમની ઈચ્છા જાણી. 

તેમણે કહ્યું કે બટાકાની નિકાસ પર લાગેલો પ્રતિબંધ હટાવી લેવામાં આવે તો એ લોકો વધુ સારા ભાવે પાકિસ્તાન સુધી બટાકાની નિકાસ કરી શકે. પાકિસ્તાનની સરહદ અહીંથી માત્ર સો કિલોમીટર દૂર છે. 

આ ખેડૂતો પટેલ સમાજના છે, તેમાંથી મોટાભાગનો લોકોએ માન્યું કે, બટાકાના મુદ્દે તેમને સરકારનો સહકાર જોઈતો હતો. આમ છતાં આ સરકાર બદલાવી દેવામાં તેમની આશ્ચર્યજનક અનિચ્છા જોવા મળી.

એક ખેડૂતે મારા ખભે હાથ મૂક્યો અને 'હું તમને કંઈક વિશેષ વાત કહું છું' એવા 'આત્મવિશ્વાસ' સાથે મને કહ્યું કે ભાજપની સરકાર જ સારી છે, અને તમે જોજો કે આ વખતે પણ એ જ આવશે. 

GSTના મારથી વેપારી તૂટી ગયા છે?

વેપારીઓનો દાવો છે કે જીએસટી લાગુ થયા બાદ વેપારમાં પડતી આવી છે

છ દિવસો પહેલાં અમે અમદાવાદના પાંચ કુવા સિંધી બજારમાં હતા. એ કપડાનું મોટું બજાર છે. મોટાભાગની દુકાનો પાકિસ્તાનથી આવેલા સિંધીઓની છે. 

આર્થિક રીતે નબળા અને મધ્યમ વર્ગનાં લોકો અહીંથી કપડા ખરીદે છે. GSTના વિરોધમાં ત્યાંના વેપારીઓએ 15 દિવસ સુધી પોતાની દુકાનો બંધ રાખી હતી. 

વેપારીઓના પ્રતિનિધિઓએ અમિત શાહ સુધી મુલાકાતો કરી હતી. અમે GSTની અસર પૂછી તો એક વેપારીએ સંભળાવી દીધું કે કંઈ કરી શકશો તો બોલો, ખાલીખૂલી શું...